tomron87/hebrew-wikipedia-sentences-corpus huggingface dataset:
Qt (יוצריה הוגים זאת כמו המילה האנגלית Cute, "קְיוּט"), היא ערכת כלים וסביבת פיתוח לתוכנות חוצות-פלטפורמות, המשמשת בעיקר לפיתוח ממשקי משתמש גרפיים (במקרה זה היא נקראת ערכת widgets), אך משמשת גם לפיתוח תוכנות ללא ממשק גרפי, כגון כלי קונסול ותוכנות לשרתים.
Qt מפותחת על ידי The Qt Company המבוססת כיום בפינלנד, שבמקור נוסדה בנורווגיה ונקראה Trolltech.
Qt משתמשת בקוד ++C בשילוב עם מספר הרחבות לא סטנדרטיות.
אליהן נוסף קדם-מעבד (Pre-Processor) היוצר קוד ++C סטנדרטי לפני ההידור.
ניתן להשתמש ב-Qt בשפות נוספות; קיימת הרחבה עבור שפת ADA בשם QtAda, הרחבה עבור #C בשם Qyoto/Kimono, הרחבה עבור Java בשם Qt Jambi, והרחבות נוספות ל-Pascal, Perl, PHP, Ruby, פייתון ועוד.
Qt רצה על כל הפלטפורמות העיקריות, אינה מוגבלת למערכת הפעלה או חומרה מסוימת ובעלת תמיכה נרחבת בבינאום.
מלבד יצירת ממשקי משתמש גרפיים, Qt תומכת ב-SQL, ניתוח XML, ניהול תהליכים, תמיכה ברשתות, ממשק אחיד לניהול קבצים ועוד.
תוכנות ידועות שפותחו בשימוש ב-Qt הן סקייפ, Google Earth, Opera, KDE, ועוד.
Qt הופצה על ידי Trolltech בפלטפורמות הבאות:
Qt/X11 – עבור מערכות מבוססות X Windows, כדוגמת Unix או Linux.
Qt/Mac –עבור מערכת ההפעלה Mac OS X של Apple.
Qt/Windows –עבור מערכת ההפעלה חלונות של מיקרוסופט.
Qt/Embedded –עבור פלטפורמות מוכללות (סמרטפונים, מחשבי כף יד וכו').
Qt/WinCE – עבור מערכת ההפעלה חלונותCE.
Qt Extended – עבור מחשבים ניידים מבוססי לינוקס (לא נתמך יותר).
קיימות ארבע גרסאות זמינות של Qt לכל אחת מהפלטפורמות, ונקראות:
Qt Console – גרסה לפיתוח תוכנות ללא ממשק משתמש גרפי.
Qt Desktop Light – גרסה בסיסית של Qt ליצירת ממשק משתמש גרפי, ללא תמיכה ברשתות או בסיסי נתונים.
Qt Open Source Edition – גרסה "מלאה", מלבד חריגים מסוימים, עבור מפתחי קוד פתוח או תוכנות חופשיות.
עבור גרסאות הקודמות לגרסה 4.5, Qt זמינה תחת רישיון כפול, GPL גרסה 2 או גרסה 3, עם חריגים מיוחדים, ותמיכה ברישיון מסחרי בכל הפלטפורמות הנתמכות.
הרישיון המסחרי מאפשר לתוכנות שנוצרות בעזרת Qt להיות תחת רישיונות קוד פתוח או תוכנה חופשית, כגון LGPL או רישיון אומנותי (Artistic License) או רישיון תוכנה קנייני.
עד גרסה 1.45, Qt הופצה תחת רישיון FreeQt, שלא נחשב כרישיון חופשי העונה להגדרות רישיונות חופשיים של קרן התוכנה החופשית.
עם שחרור גרסה 2.0 של הערכה, הרישיון שונה להיות Q Public License (שנקרא QPL), רישיון תוכנה חופשי, אך עדיין לא מותאם לרישיון GPL של קרן התוכנה החופשית.
חברת Trolltech ו-KDE הגיעו לפשרות שבהן נאמר כי Qt לא תופץ ברישיון מגביל יותר מ-QPL, אפילו אם Trolltech תירכש על ידי חברה אחרת או תפשוט רגל.
ב-3 במרץ 2009, נוקיה הפיצה את גרסה 4.5 של Qt גם תחת רישיוןLGPL.
כל הגרסאות תומכות במגוון רחב של מהדרים, בין היתר במהדר GCC של ++C, ותמיכה ב-Visual Studio של מיקרוסופט.
בנוסף, קיימים תוספים עבור Visual Studio ו-Eclipse, כמו גם עורך קוד ייעודי - QtCreator.
ב-28 ביוני 2005, Trolltech הוציאה את גרסה 4 של Qt, ובה הציגה חמש טכנולוגיות חדשות בסביבת העבודה:
ראיון (Interview) – מודל או ארכיטקטורת הצגה להצגת עצמים.
ארתור (Arthur) – סביבת עבודה לציורים דו-ממדיים.
רשם (Scribe) – מציג טקסט Unicode עם API (ממשק תכנות יישומים) כללי לביצוע סידור טקסט ברמת עבודה נמוכה.
חלון-ראשי (MainWindow) – חלון ראשי מודרני מבוסס פעולות, בעל תפריטים, אפשרויות עגינת חלונות, שורת מצב ועוד.
גרסה 4.1 של Qt, שיצאה ב-19 בנובמבר 2005, הציגה בין היתר תמיכה מובנית ביצירת PDF ובהצגת קובצי SVG.
גרסה 4.2 של Qt, שיצאה ב-4 באוקטובר 2006, הציגה בין היתר תמיכה בוויסטה, תמיכה טבעית בעיצוב Widgets בעזרת CSS, אובייקט לתמיכה בהצגה יעילה של אובייקטים דו-ממדיים על המסך.
גרסה 4.3 של Qt, שיצאה ב-30 במאי 2007, הציגה בין היתר שיפור בתמיכה בוויסטה, שיפור התמיכה ב-OpenGL, יצירת קובצי SVG.
גרסה 4.4 של Qt, שיצאה ב-6 במאי 2008, הציגה בין היתר שיפור בתמיכה במולטימדיה (בעזרת API של נגן המולטימדיה Phonon), תמיכה מורחבת ב-XML, סביבת עבודה ממוקבלת לשיפור הפיתוח של מערכות מרובות-תהליכים.
גרסה 4.5 של Qt, שיצאה ב-3 במרץ 2009, הציגה תוספות משמעותיות, בין היתר את QtCreator – עורך הקוד של Qt, מנוע גרפי משופר, תמיכה בפורמטים של OpenDocument.
כמו כן, הופצה הגרסה תחת רישיון LGPL לראשונה.
האוורד נורד ואיריק צ'מב-אנג (המפתחים המקוריים של Qt, והמנכ"ל והנשיא בהתאמה של Trolltech), התחילו לפתח את Qt בשנת 1991, שלוש שנים לפני שהחברה התאחדה עם קוואזר-טכנולוגיות, שינתה את שמה ל-Troll Tech, ולבסוף ל-Trolltech.
ערכת הכלים נקראה Qt כיוון שהאות Q נראתה נעימה לעין בפורט שבו האוורד השתמש בתוכנת ה-Emacs (תוכנה לעריכת טקסט בלינוקס/יוניקס), והאות t נלקחה מ-Xt, ערכת כלים מבוססת מערכת חלונות X (מערכת הפעלה לינוקסית).
בשנת 1998 נוצרה מחלוקת, כשהתברר ש-KDE הולכת להיות אחת מסביבות שולחנות העבודה המובילות ללינוקס.
כיוון ש-KDE התבססה על Qt, רבים מתנועת התוכנה החופשית חששו שחלק עיקרי ממערכת ההפעלה החופשית העיקרית יהיה קנייני.
דבר זה הוביל לשני כיוונים: ערכת הכלים "הרמוניה", שחרתה על דגלה לשכפל את ערכת Qt לחלוטין תחת רישיון תוכנה חופשית, ושולחן העבודה GNOME, אשר שאף לדחוק את KDE לגמרי.
שולחן העבודה GNOME התבסס כולו על ערכת GTK+, אשר נכתבה במקור עבור GIMP (תוכנת קוד פתוח לעריכת תמונות), ומבוססת על קוד בשפת C.
שתי הגרסאות הראשונות של Qt כללו תמיכה בשתי מערכות הפעלה: Qt/X11 עבור יוניקס ו-Qt/Windows עבור חלונות.
הגרסה לחלונות הייתה זמינה רק תחת רישיון קנייני, דבר שגרם לכך שלא היה ניתן להעביר לחלונות תוכנות חופשיות או בעלות קוד פתוח אשר נכתבו ב-Qt עבור X11, מבלי לרכוש גרסת QPL (רישיון קנייני של Qt).
בסוף שנת 2001, Trolltech הוציאה את Qt 3.0 אשר הוסיפה תמיכה למערכת ההפעלה Mac OS X.
גם גרסה זו הייתה מבוססת רישיון קנייני בלבד, עד יוני 2003, אז הוציאה טרולטק את Qt 3.2, עם תמיכה במערכת ההפעלה Mac OS X תחת רישיון GPL.
בשנת 2002, חברים בפרויקט KDE החלו להמיר את הקוד של Qt/X11 המבוסס GPL לחלונות.
דבר זה נעשה בעקבות סירובה של טרולטק להפיץ גרסת Qt תחת רישיון GPL בטענה כי חלונות אינה תוכנה חופשית או בעלת קוד פתוח.
אף על פי שפרויקט זה לא הגיע לאיכות של המקור, הוא השיג הצלחה משמעותית.
בעיות הרישיון נפתרו ביוני 2005, כאשר טרולטק הוציאה את Qt/Windows 4 תחת רישיון GPL.
Qt גרסה 4 תומכת באותו סט של מערכות הפעלה במהדורה החופשית או בעלת הקוד הפתוח, כמו במהדורה הקניינית.
דבר זה מאפשר ליצור תוכנות חופשיות או מבוססות קוד פתוח תחת רישיון GPL בעזרת Qt, בכל מערכות ההפעלה הנתמכות.
ביוני 2008 נוקיה רכשה את טרולטק על מנת להאיץ את אסטרטגיית פיתוח תוכנות חוצות-פלטפורמות, וכדי לפתח שירותי אינטרנט עסקיים.
בספטמבר אותה שנה, נוקיה שינתה את שמה של טרולטק ל-Qt software.
באוגוסט 2012 רכשה דיגיה הפינית, חברה שקודם לכן רכשה מנוקיה את הזכויות המסחריות על Qt, את הבעלות המלאה על Qt, והפכה לאחראית בלעדית על המשך פיתוח והפצת הספרייה.
דיגיה הרחיבה את התמיכה ב-Qt גם לפלטפורמות נוספות, כגון אנדרואיד ו-IOS 7.
בספטמבר 2014 הסבה דיגיה את צוות הפיתוח של Qt לחברת בת עצמאית בשם The Qt Company.
במאי 2016 נפרדו החברות זו מזו לשתי חברות בלתי תלויות, כאשר The Qt Company הונפקה בנסד"ק הלסינקי.
לחברת טרולטק יש סניפים ברחבי העולם, בסין, בגרמניה בארצות הברית באוסטרליה, והחל משנת 2008, גם בישראל.
בארץ החברה מיוצגת על ידי "טאקט פתרונות תוכנה".
שימוש בפקודות ממשק משתמש טבעי תלוי מערכת הפעלה
גרסאות ראשונות של Qt השתמשו במראה ממשק משתמש שנוצר על ידי Qt עצמו, ובא לדמות את המראה של הפלטפורמה המתאימה; דבר זה גרם לעיתים לאי-התאמה במראה המערכת.
הגרסאות האחרונות של Qt משתמשות בפקודות (API) טבעיות של מערכת ההפעלה על מנת ליצור את הכפתורים שלQt.
מהדר מטא-אובייקטים (Meta Object Compiler – Moc) הוא כלי שרץ על תוכניות שכתובות ב-Qt לפני ההידור שלהן.
המהדר הזה יוצר קוד ++C עם מטא-מידע על האובייקטים של התוכנית.
Qt משתמש במטא-מידע זה על מנת ליצור אפשרויות שלא טבעיות בשפת ++C, לדוגמה: מערכת האותות/חריצים, קריאות א-סינכרוניות לפונקציות וכולי.
קיימת ביקורת על השימוש בכלי זה כדי להפוך את התכנות ב-Qt לשונה מתכנות טבעי ב-++C.
הועברה ביקורת במיוחד על מימוש המשתמש במאקרו (Macro) עקב חוסר בבטיחות סוגי משתנים, וזיהום של namespace.
חברת טרולטק מחשיבה זאת כהכרח על מנת לאפשר את מנגנון האותות וחריצים הנוצרים באופן דינמי.
Qt Script היא ערכת כלים חוצת-פלטפורמות שהמאפשרת למפתחים להפוך את תוכנות ה-Qt שלהם, מבוססות ++C, לניתנות לשינוי בעזרת סקריפטים, בעזרת שפת סקריפטים ניתנת-לפירוש, בדומה ל-JavaScript.
החל מגרסה 4.3.0 של Qt, אוסף פקודות הסקריפטים הן חלק מליבת Qt ולא באים בתור ספרייה נפרדת.
ב-Qt, תוכנית לכתיבת Hello World נכתבת כך:
התוכנות השונות המרכיבות את Qt
חבילת הפיתוח של Qt מגיעה עם ארבע תוכנות בסיסיות עיקריות:
החל מגרסה 4.5 מצורפת תוכנה חמישית, לעריכת הקבצים, בשם QtCreator.
Qt Examples and Demos היא תוכנה המאפשרת הצגה של אוסף התוכנות לדוגמה וה-demos, המדגימים עקרונות תכנות נכון בסביבת Qt.
כל אחת מהתוכנות ניתן להרצה, וניתן להסתכל על קוד המקור שלה, שנבנה תוך הקפדה על הדגשת העקרונות.
הדוגמאות מחולקות לקטגוריות, ביניהן: תכנות ממוקבל, עבודה עם desktop, שימוש ב-widgets שונים, עבודה עם התוכנות השונות המצורפות, SQL, XML, עבודה עם threads ועוד.
QtAssistant היא תוכנה להצגת מסמכים מקוונים, תוך דגש על מסמכי עזרה.
תוכנה זו עובדת באופן דומה לדפדפן (בעלת חלון תצוגה ראשי, חיפוש, ותמיכה בהיפר-קישורים, החל מגרסה 4.4 היא מבוססת על WebKit), וניתן לבצע bookmark לעמודים חשובים.
בנוסף לדפדפנים רגילים, התוכנה מאפשרת ניווט יעיל ומשופר בעזרת מנוע חיפוש מתקדם, שמאנדקס את כל העמודים בקובץ העזרה הדחוס, כך שניתן לחפש מילים וביטויים ספציפיים בקובץ.
בנוסף, התוכנה מציעה חיפוש מילים מלא.
QtDesigner היא תוכנה לעיצוב ובניית ממשקי משתמש גרפיים בעזרת רכיבי Qt.
ניתן לעצב באופן אישי את ה-widgets בצורת WYSIWYG (What You See Is What You Get), ולבדוק אותם בעזרת עיצובים שונים.
התוכנה תומכת במנגנון האותות והחריצים, וניתן לקשר רכיבים בצורה זו באופן גרפי (על ידי חיבור רכיב השולח אות לרכיב המקבל אות).
כמו כן, ניתן להשתמש ברכיבים שנוצרו על ידי המתכנת.
הרכיבים שנוצרו בעזרת QtDesigner מתמזגים עם הקוד שהמתכנת כותב, וניתן לגשת ולשנות ערכים שנקבעו ב-QtDesigner באמצעות קוד באופן דינמי.
QtLinguist היא תוכנה המאפשרת תרגום של שדות טקסט משפת המקור לשפות שונות.
התוכנה ממפה את המחרוזות שהמתכנתים מסמנים לתרגום (בעזרת פונקציה מיוחדת), ומאפשרת לתרגם את ערכים אלה לשפות שונות, בהתאם להקשרים שבהם הם נמצאים.
התוכנה יכולה להבדיל בין אפשרויות שפה שונות (שייכות, יחיד-רבים וכו') בעזרת סימון שהמתכנתים שמים, ותומכת בהכנסה במשתנים בצורה תלויית-שפה.
QtLinguist מייצרת קובץ המאגד את התרגומים השונים בצורה דחוסה ומהירה, ומאפשר את צירופם לתוכנה.
QtCreator היא סביבת פיתוח משולבת (IDE) הרצה על מספר פלטפורמות ומותאמת במיוחד למתכנתי Qt.
תכונות העורך מתמקדות בתמיכה במשתמשים חדשים, כמו גם בהגברת היעילות של משתמשים ותיקים.
בין התכונות האלה קיימות: עורך קוד מתקדם בסביבת C++, QtDesigner מובנה, כלי ניהול פרויקטים, מערכת עזרה מובנית ותלוית הקשר, תוכנת ניפוי שגיאות ויזואלית (debugger) ועוד.
Adobe Photoshop Album – תוכנה לארגון וסידור תמונות.
Doxygen – יוצר מסמכי ממשק תכנות יישומים (API) לתוכנות.
Freemat – סביבת חישובים נומריים ושפת תכנות חופשית.
Google Earth – תוכנה להצגת מיפוי תלת־ממדי.
KDE – סביבות עבודה פופולרית מבוססת לינוקס.
LyX – ממשק משתמש גרפי עבור תוכנת LaTeX.
Motorola A760 – משתמש בממשק המשתמש שלו בגרסת Qt/Embedded.
סקייפ – תוכנת VoIP בשיטת P2P.
VirtualBox – תוכנה לוירטואליזציה (Virtualization) של מחשבים.
VLC Media Player – תוכנת קוד פתוח להצגת סרטים.
מבוססת ממשק Qt החל מגרסה 0.9.
QGIS - תכנה לניהול מערכת מידע גאוגרפי.
GCompris - מארז תוכנה בידורית לילדים
Quake Live הוא משחק וידאו מסוג ירי בגוף ראשון (FPS) שפותח על ידי חברת "id Software", ומהווה גרסה חדשה, חינמית ומעודנת יותר ל-Quake III Arena.
הוא מיועד למחשבים עם ארכיטקטורת X86 ועם מערכות ההפעלה של MAC OS X ,לינוקס ו-Microsoft Windows.
את המשחק ניתן להוריד ולהריץ דרך הדפדפן.
חברת id Software הודיעה בפומבי על התוכנית להוצאת המשחק ב-3 באוגוסט 2007, במהלך "QuakeCon 2007".
היא הודיעה שבכוונתה ליצור משחק דפדפן דומה ל-Quake 3 בשם Quake Zero.
בתחילת 2008 שונה השם ל-Quake Live.
בסוף 2008 ובתחילת 2009 יצא המשחק בגרסת בטא בהזמנה בלבד.
ב-4 בפברואר 2009 יצא המשחק בגרסת בטא פתוחה, והוא זכה לפופולריות רבה ועומס בשרת האינטרנט בימים הראשונים לצאתו.
לאחר מספר קשיים בתחום הפרסום של המשחק, יצא המשחק לבסוף בגרסת "פרימיום" ו"פרו" ב-6 באוגוסט 2010.
QI (ראשי תיבות של Quite Interesting, בתרגום: "מעניין למדי") הוא שעשועון טלוויזיה בריטי, פרי עטו ובהפקתו של ג'ון לויד, המשודר ברשת ה-BBC החל משנת 2003. את התוכנית הנחה הקומיקאי סטיבן פריי מתחילתה עד סוף עונה M, אז החליפה אותו הקומיקאית סנדי טוקסויג.
המארח פאנל של ארבעה ידוענים: אלן דייוויס (בתפקיד קבוע) ושלושה ידוענים מתחלפים, בין היתר: ג'ו בראנד, פיל ג'ופיטוס, שון לוק, ביל ביילי, ריץ' הול, ג'ימי קאר ודייוויד מיטשל.
את נעימת הפתיחה הלחין המוזיקאי הווארד גודאול (שאף התארח כפאנליסט מספר פעמים).
חברי הפאנל צריכים לענות על שאלות המנחה כדי לזכות בנקודות, אך היות שרוב השאלות מורכבות מאוד ואף מטעות, נקודות מוענקות לא בהכרח על תשובה נכונה, אלא על תשובה מעניינת (ומכאן שם התוכנית).
לעומת זאת, על תשובות שהן "לא רק שגויות אלא גם צפויות באופן פתטי", בדרך כלל תשובות שמבוססות על תפיסות שגויות נפוצות, מורדות נקודות (למשל, באחד הפרקים, שאל פריי איזה יסוד כימי הוא מרכיבו העיקרי של האוויר.
פאנליסט שהיה עונה פחמן דו-חמצני היה מאבד 10 נקודות).
בגלל "מדיניות" זו, פרקים רבים מסתיימים בניקוד שלילי של המתחרים.
בעונות ההמשך, לעיתים מוענקות נקודות בונוס עבור מטלה מיוחדת במהלך התוכנית, כגון ציור.
כל עונה בסדרה עוסקת באות האנגלית המתאימה למספרה, ומונה בין 12 ל-16 פרקים.
את העונה השמונה עשר – R.
עונה זו כללה 11 פרקים בלבד מפני שמגפת הקורונה גרמה לעצירת הצילומים.
מרבית פרקי הסדרה ניתנים לצפייה ב-YouTube.
ב-7 באוקטובר 2010 החל שידור העונה השישית של הסדרה "עונה F", ברשת HOT בערוץ 8.
4 Quake הוא משחק מחשב שפותח על ידי Raven Software, בסדרת המשחקים Quake שפותחה על ידי חברת id Software.
הכותר שייך לסדרת המשחקים Quake, המשחק מהווה את הכותר הרביעי בסדרה, אשר ממשיך את העלילה מהמקום בו הפסיקה במשחק השני (לשלישי לא הייתה עלילה, משום שהוא התבסס על משחק מרובה משתתפים ברשת האינטרנט), ויצא ב-18 באוקטובר 2005 למחשב האישי ומאוחר יותר גם לפלטפורמות נוספות.
בעוד שהכותר הקודם בסדרה, Quake 3: Arena, התמקד כמעט במלואו במשחק מרובה משתתפים ברשת האינטרנט, ב Quake 4 הדגש העיקרי הוא על הקמפיין לשחקן יחיד, כאשר עלילתו ממשיכה את עלילת Quake 2 מהמקום בו הפסיקה.
המוטיבים המרכזיים במשחק הם מדע בדיוני צבאי ואימה, ובמסגרתו השחקן מגלם דמות של נחת חלל המבצע משימות קרביות יחד עם חברי צוותו על כוכב לכת עוין.
את המשימות ניתן לבצע לבד, כאשר השחקן חמוש בארסנל רחב למדי של כלי נשק וציוד (רובם הופיעו במשחקי Quake הקודמים), או ביחד עם חברי צוות נוספים (NPCs - דמויות בלא שחקן), בדומה למשחקי Call of Duty.
הלוחמים המצטוותים אל השחקן יסייעו לשחקן להילחם באויבים לאורך השלב, אך חלקם גם ישמשו כחובשים קרביים, וירפאו את השחקן כאשר נקודות החיים שלו יורדות, או כטכנאים, המתקנים את שריונו ומספקים שיפורים ושכלולים שונים לכלי נשקו.
גם הבינה המלאכותית של האויבים השתפרה, והם יכולים לאגף את השחקן, להשתגר ממקום למקום ואף לזמן אויבים אחרים לעזרתם.
בעוד שרוב המשימות מתרחשות בחללים סגורים כמתקנים צבאיים של האויב החוצני, מחסנים או מפעלי תעשייה, חלק מהשלבים מתרחשים על פני השטח של כוכב הלכת והשחקן יוכל להיעזר ברק"מ כטנקים או מכונות הליכה משוריינות על מנת לעבור אותם.
במשחק, יש מגוון רחב של כלי נשק לשימוש, של בני האדם ושל היסטוריגים.
אקדח - הנשק הראשון שמקבל השחקן כבר בתחילת המשחק.
לאקדח יש תחמושת בלתי מוגבלת (ולכן אין צורך לטעון) ויש אפשרות לטעון את הירייה כדי שהיא תעשה יותר נזק (דורש מהשחקן ללחוץ רצוף כמה שניות ואז לשחרר).
תת מקלע - הנשק השני שאותו מקבל השחקן, לנשק הזה יש כוונת שמדייקת את היריות.
בנוסף במהלך המשחק הנשק משופר כך שהמחסנית מסוגלת לנשוא פי 2 כדורים יותר.
רובה ציד - רובה ציד טיפוסי, בדרך כלל שימושי להריגת זומבים.
החיסרונות שלו הם הטעינה האיטית שלו והירייה האיטית מאוד שלו.
במהלך המשחק המחסנית שונתה, כך שהטעינה אחרי השיפור מהירה בהרבה.
Nailgun - מקלע מסתובב רב קנים.
נשק קלאסי מ־Quake הראשון שחזר למשחק זה.
יתרונו הוא עוצמתו וחסרונו שהוא יורה לאט (אך מהר יותר מרובה הציד).
לנשק נוספו שני שיפורים במהלך המשחק - מחסנית יותר גדולה וכוונת שמראה איפה נמצאים האויבים.
Hyperblaster - רובה אוטומטי חזק שמשתמש בפעימות אנרגיה במקום בקליעים רגילים.
לאחר שיפור במהלך המשחק, כדורים שנורו מרובה זה שפוגעים בקיר חוזרים בזווית שהם פגעו (אפקט ריקושט, כמו קרני האור ובדומה לנשק מסוים מאחת ההרחבות של Quake 2) כך מתאפשר סיכוי יותר גדול לפגיעה באויבים.
מטול רימונים - משגר רימונים.
שימושי נגד בוסים בהיעדר נשק חזק יותר, ונגד אויבים רחוקים.
רובה חשמל - נשק שיורה זרם חשמלי.
במקור היה ניסוי של הסטרוגים ליצור נשק חדש.
Railgun - רובה חזק המשמש לצליפה, שיורה פגזים במהירות כדי ליצור נזק גבוה לאויב אך גם בקצב ירייה איטי מאוד (כ-3.5 שניות בין ירייה).
נחשב לאחד מכלי הנשק החזקים במשחק ומשתמשים בו בעיקר כרובה צלפים וכנשק קטלני נגד בוסים.
משגר רקטות - משגר טילים נגד האויב.
החיסרון הוא שאם אתה קרוב מדי לפיצוץ הטיל גם אתה נפגע.
שימושי נגד בוסים ואויבים מעופפים בהיעדר נשק חזק/מדויק יותר.
לנשק זה יש שיפור במלך שלב מתקדם במשחק והוא במקום לשגר כל פעם טיל אחד, ניתן לשגר מהר 3 טילים ברצף.
Dark Matter Gun - הנשק החזק ביותר במשחק.
מבוסס על BFG10K מהמשחקים הקודמים (שהוא בעצמו מבוסס על ה BFG 9000 ממשחקי DOOM) נשק זה יורה כדור אנרגיה חזק מאוד שיכול להרוג המון אויבים במכה.
החסירון שלו הוא זמן ההמתנה הארוך בין כל ירייה.
המשחקיות במצב זה זהה למשחקיות של קודמו, Quake 3: Arena, ומציעה מגוון מצבי משחק: קרב "כולם על כולם", תפיסת דגל, קבוצה נגד קבוצה, אחד על אחד וכו'.
ניתן גם שם להשתמש במהלכים מיוחדים מקוויק 3 כמו קפיצת טיל וקפיצה הצידה.
מצב מרובה המשתתפים של המשחק, המבוסס על מודל לקוח-שרת, זהה לזה של Doom 3, אך הותאם ליותר שחקנים בשרת משחק.
כמו קודמו, קוויק 4 הוא בין המשחקים המשוחקים ביותר בתחרויות משחקי מחשב וספורט ממוחשב כגון: Cyberathlete Professional League ו Electronic Sports World Cup.
id, מפתחת המשחק, עורכת בכל שנה את כנס ה-QuakeCon ועורכת גם היא תחרויות במשחק במסגרת כנס זה.
עלילת המשחק, הממשיכה את העלילה של Quake 2, מתרחשת בשנות השישים של המאה ה-21, במהלך המבצע המכונה "מבצע אוברלורד חייזרי" נגד כוכב לכת חוצני עוין - כוכב הסטרוגים (Stroggos).
גיבור המשחק, קורפורל (רב"ט) מתיו קיין, הוא נחת חלל, חבר בצוות "רינו" כחלק מכוח הפלישה של בני האדם לכוכב הסטרוגים ומשימתו יחד עם הצוות היא להבטיח שהסטרוגים לעולם לא יגיעו יותר לכדור הארץ (לאחר נפילת מקרון במשחק השני).
בדומה למשחק השני, החללית מתרסקת באמצע שדה הקרב, ומתיו וצוותו חייבים לבצע משימות שונות שמטרתם לחבל, להרוס ולהשמיד מתקנים צבאיים של הסטרוגים תוך כדי חזרה לספינת האם.
בחלק הראשון הצוות מקבל הוראה להתגנב ולהשמיד את הנקסוס - מתקן צבאי חשוב ביותר של הסטרוגים, בעזרתו חיילי הסטרוגים נשלטים ומקבלים פקודות.
הצוות שולח פצצה אלקטרו-מגנטית לתוך המבנה, אשר מסוגלת להשמיד את כל האלקטרוניקה במבנה ולהשבית את מערך התקשורת של הסטרוגים.
בדרך למבנה, כלל הצוותים האחרים אשר אמורים ללוות את צוות רינו חוסלו לחלוטין.
בתוך בניין הנקסוס, מתנהל קרב קשה והתוכנית נכשלת.
טכנאי הצוות, שטראוס מפעיל את תוכנית ב', שבה קיין חודר למתקן הטטרה-נוד ואמור להשמיד את מערך התקשורת באמצעות חימום יתר של הרכיבים על ידי כיבוי מתקני הקירור.
אך גם תוכנית זו נכשלת לאחר שקיין נופל בשבי בידי לא אחר מאשר מאקרון - שהוחזר לחיים, משופר ובנוי מחדש.
לאחר הנפילה בשבי, הוא מועבר למתקן בו הופכים בני אדם לסטרוגים (סטרוגיפיקציה; Stroggification): תחילה גופו של קיין נסרק והמידע מוזן למסד נתונים.
לאחר מכן, קיין מקבל זריקת סטרואידים ואנטיביוטיקה על מנת שישרוד את התהליך כולו.
בהמשך, רגליו נקטעים על ידי מסור ומוזרקים אליו חומרים אשר מונעים ממנו לאבד דם ולשרוד.
בהמשך, במקום רגליו הקטועות, קיין מקבל זוג רגליים ביוניות משוריינות, לחזהו מוצמד שריון וחלק מאמותיו מוחלפות באמות ביוניות.
קיין מועבר לתחנה הבאה, בה מוזרק אל מוחו צ'יפ ותאי עצב מהונדסים, אשר מאפשרים לו להבין את שפת הסטרוגים באופן מיידי והופכים אותו ביולוגית לסטרוג שלם.
בתחנה הבאה והאחרונה, הצ'יפ אשר אמון על שליטה מלאה בגופו אמור להתחיל לפעול, אך בטרם שזה קורה, הצוות של קיין מחלץ אותו משם.
במהלך המנוסה מהבניין, אנדרסון, הרופא של חוליית רינו, נפל קורבן למלכודת שבה הוא נתפס בשבי על ידי הסטרוגים ולא ידוע מה עלה בגורלו.
קיין מגלה שגם אם הפצצה הייתה מתפוצצת, זה לא היה מספיק כדי להשמיד את הנקסוס.
קיין ממשיך ללחום במגוון אויבים - זומבים, חיילי סטרוג סייבורגים, ובמפקד שלו - לשעבר, שכן הוא גם הפך לחייל סטרוגי, וחוזר לספינת הפיקוד.
בחלק השני, מפקדיו של קיין מגלים שהתוספות המכניות שיפרו בהרבה את יכולותיו ומתגבשת תוכנית חדשה להשמיד את הנקסוס.
ליבת הנקסוס מוגנת על ידי שלושה טרמינלים (מסופים): טרמינל נתונים ברשת, טרמינל עיבוד נתונים וטרמינל אחסון נתונים.
רק קיין יכול להיכנס לטרמינלים האלו ולכבות אותם.
לאחר משימה ארוכה ומפרכת הוא מגיע אל ליבת הנקסוס, שם הוא פוגש במאקרון, נלחם בו ומחסל אותו סופית.
לאחר מכן הוא הורס את ליבת הנקסוס, חוזר אל ספינת האם ושם הם חוגגים והמשחק נגמר - לא לפני שקיין מקבל פקודות חדשות.
קוויק 2 הוא משחק יריות גוף ראשון שפותח על ידי חברת id Software.
מבחינה עלילתית, משחק ההמשך הוא Quake 4 שיצא ב-2005. המשחק משתמש בגרסה משופרת קצת של מנוע התצוגה id Tech 2, שבגרסה מוקדמת שלו השתמשו עבור המשחק הקודם בסדרה, Quake, שמשתמשת בפריסת התצוגה OpenGL בנוסף לפריסת תצוגה של תוכנה (המתבצעת על ידי המעבד המרכזי).
המשחק מציג עלילה חדשה לחלוטין.
לאחר שבני האדם מצליחים להדוף פלישה של גזע קיבורגים חייזרי הנקרא סטרוג שזרעו הרס וחורבן בכדור הארץ, יוצא כוח פלישה גדול של חיילי קומנדו ונחתי חלל לכוכב האם של הסטרוגים במטרה להתנקש במנהיגם העריץ, מאקרון (Makron).
לרוע המזל, הסטרוגים עולים על המבצע, ומפעילים תותח גדול שמשמיד את רוב החלליות שהיו אמורות לנחות.
הנחיתה לכאורה נכשלת ורוב הצוות נהרג או נשבה בידי הסטרוגים לשם ייצור מפלצות חדשות או ניסויים מדעיים – חוץ מאחד, נחת חלל בכינוי "Bitterman" (בתרגום חופשי: "איש המרירות") אותו מגלם השחקן.
על השחקן לשרוד בכוכב העוין תוך כדי ביצוע משימות בתוך בירת הכוכב, חדירה לבסיס הסודי של מאקרון ולחימה בו.
המשחק הוא משחק יריות בגוף ראשון בתלת מימד, עם משחקיות שמזכירה את המשחק הקודם והראשון בסדרה – Quake מבחינת מקשים ותנועתיות.
לעומת זאת, המפות יותר גדולות, יש יותר סודות בתוך המפות ודרכים יותר מתוחכמות להחבאתן, ויש גמישות רבה במעבר בין מפות ואיסוף חפצים ביניהן (ניתן לחזור למפה קודמת בה שיחקת, הכרחי להשלמת הרבה משימות).
ישנם במשחק אויבים רבים, החל מחיילי משמר פשוטים החמושים באקדח או בתת-מקלע, עד לאויבים גדולים כמו טנקים החמושים במקלעים ובטילים, ובוסים קטלניים.
יש סייבורגים שהם בני אדם שהרכיבו להם חלקים מכניים, חייזרים רובוטיים, ומוטנטים.
האויבים יכולים לנוע על היבשה במהירויות שונות, לעופף באוויר, ויש בין האויבים דג מוטנט השוחה במים.
במשחק ישנם כלי נשק מסוגים שונים ומשונים איתם השחקן יכול לחסל אויבים, כשחלקם מתבססים על כלי נשק ממשחקים קודמים של id.
אקדח "Blaster" – הנשק הבסיסי והראשון שהשחקן מקבל, זהו הנשק היחיד שלא דורש הצטיידות תחמושת.
לרוב בשימוש עד שנמצא נשק חזק יותר.
רובה ציד – נשק בסיסי, חזק יותר מהאקדח הרגיל אך שימושי עד להשגת כלי נשק חזקים יותר.
רובה ציד עוצמתי (super shotgun) – נשק בהרבה יותר חזק מרובה הציד הרגיל אך איטי ממנו.
משתמש ב-2 קליעי רובה ציד במקום 1 ברובה ציד הרגיל.
ניתן לקבל אותו בשלב סודי שמגיעים אליו מהמפה השנייה, או באחת מהמפות היותר מאוחרות.
שימושי נגד אויבים איטיים ובכלל.
יחד עם הרובה האוטומטי (ו־Railgun בשלבים המתקדמים), זה בדרך כלל נשק ברירת המחדל של השחקן.
נשק שימושי נגד כמות של אויבים חלשים או נגד אויבים מהירים.
Chaingun – מקלע מסתובב רב קנים שניזון מאותה תחמושת כמו של הרובה האוטומטי.
מיועד למפלצות חזקות או להתקפות מהירות על הרבה אויבים.
החיסרון הגדול בו הוא שהתחמושת נגמרת מאוד מהר לכן הוא לא שימושי בלחימה רגילה.
רימון – רימון אשר מתפוצץ כאשר הוא פוגע באויב, או לאחר 2.5 שניות (המוקדם מבין השניים).
לרוב השחקן משתמש בו נגד אויבים חזקים כמו הטנקים, בהיעדר נשק חזק יותר.
החיסרון הוא שהשחקן עשוי להפגע אם הוא קרוב מדי לפיצוץ הרימון.
מטול רימונים – שמשגר רימונים יותר מהר ויותר מדויק מאשר זריקת הרימון ביד.
משגר רקטות – משגר טילים נגד האויב.
Hyperblaster – רובה אוטומטי חזק שמשתמש בפעימות אנרגיה במקום בקליעים רגילים.
החיסרון הוא שאותה תחמושת משמשת מגן מסוים במשחק, ואת הנשק החזק ביותר במשחק (BFG10K) כך שיש להשתמש בו בחוכמה.
Railgun – רובה חזק המשתמש בתחמושת לא נפוצה הקרויה slugs, שיורה אותה כדי ליצור נזק גבוה לאויב אך גם במהירות איטית במיוחד.
נחשב לאחד הכלי נשק החזקים במשחק ומשתמשים בו כנשק ברירת מחדל (עד שהתחמושת נגמרת) ולחיסול מהיר של בוסים (בהיעדר נשק חזק יותר).
BFG10K – הנשק החזק ביותר במשחק.
מבוסס על ה-BFG 9000 שהוא הנשק החזק ביותר במשחקי DOOM.
משתמש כמו ההיפר בלאסטר בפעימות אנרגיה (50 לירייה), ויש לטעון אותו עד הסוף כדי לשחרר פיצוץ אנרגיה חזק במיוחד לאויב.
החיסרון הוא שהשחקן עשוי להפגע אם הוא קרוב מדי לפיצוץ האנרגיה.
שימושי בקרבות הבוסים האחרונים אך יש להשתמש בו בחוכמה – כמו בהיפר בלאסטר.
המשחק מציע גם אפשרות למשחק מרובה משתתפים.
קיימים מספר מצבי משחק: שיתוף פעולה, קרב 1 על 1, קרב "כולם על כולם" – האחרון ששורד, וקרב "תפיסת דגל".
ניתן לשחק במפות של השחקן יחיד כמו כן ב-4 מפות מותאמות אישית למולטיפלייר וכן במגוון רחב של מפות שיוצרו על ידי שחקני קוויק 2 מומחים.
במצב משחק זה, ניתן להתאים אישית את השחקן.
ניתן לבחור לו שם, לבוש ומין – לוחם, לוחמת או סייבורג.
המשחק זכה לביקורות חיוביות, הן על ידי שחקנים והן על ידי מבקרי משחקים ומכר למעלה ממיליון עותקים.
קוויק 2 הוא המשחק הפופולרי ביותר של 1998.
כמו משחקים אחרים מהסדרה, יצא לאור גם קוד המקור של המנוע של Quake 2 מספר שנים לאחר שחרור המשחק, בדצמבר 2001 כתוכנה חופשית ברישיון GPL.
למשחק יצאו 2 הרחבות רשמיות שלא פותחו על ידי id וכוללות עלילות צדדיות מהעלילה הראשית של המשחק וכן תוספות חדשות.
The Reckoning – יצאה ב-30 במאי 1998. עלילת ההרחבה היא על נחת חלל בשם ג'וקר שנשלח לירח הסטרוגים, שמשמש מעבר אל ירח כדור הארץ שם הקימו הסטרוגים בסיס.
השחקן נשלח להרוס את הבסיס הנ"ל.
למשחק נוספו 2 כלי נשק חדשים: רובה שיורה תחמושת אנרגיה עם אפקט ריקושט, ומשגר טילים משופר שיורה 2 טילים במקום 1 ומשתמש גם בתחמושת משלו.
Ground Zero – יצאה ב-31 באוגוסט 1998. העלילה מספרת על נחת חלל בכינוי "Stepchild" (ילד חורג) שנשלח כדי להרוס את ההגנה החזקה ביותר של החייזרים – שדה כבידה שמונע מכל גוף זר, במיוחד חלליות פלישה מכדור הארץ, להיכנס לכוכב – באמצעות פצצת אנטי חומר, אותה השחקן נדרש להכין במהלך המשחק.
המשחק מציג 5 כלי נשק חדשים: מעין להביור פלזמה, רובה שדומה ל־Nailgun מהמשחק הראשון בעל יכולת חדירת שריון, מטול מוקשים, ו־2 כלי נשק שניתן להשיג רק במשחק מרובה משתתפים: רובה אפלה (שלא גורם נזק אך מחשיך את הסביבה הנפגעת לזמן קצר), ופצצת אנטי חומר (אחרת ממה שמכינים בקמפיין לשחקן יחיד).
Quake 3: Arena ("קוויק 3: הזירה", ידוע גם בתור Q3A, Q3 או Quake 3) הוא משחק פעולה בסגנון יריות גוף ראשון.
המשחק פותח על ידי חברת id Software והופץ על ידי חברת Activision למחשב האישי ולמספר קונסולות שונות.
המשחק, למרות היותו שייך לסדרת Quake הנודעת, אינו מהווה המשך לא למשחק ה-Quake המקורי ולא לכותר הבא אחריו (שהוא בעל עלילה שונה), אלא ממוקד במשחק מרובה משתתפים ברשת האינטרנט, בדומה למשחקים כגון Counter Strike ובמיוחד המתחרה הראשי שלו – Unreal Tournament.
המשחק זכה להצלחה רבה, והוא בין המשחקים המשוחקים ביותר בתחרויות משחקי מחשב וספורט ממוחשב כגון: Cyberathlete Professional League ו-Electronic Sports World Cup.
המשחק היה מאז שנת 2000 המשחק הרשמי של התחרות הגדולה ביותר בתחום הגיימינג – Cyberathlete Professional League, שם מדי שנה שחקנים התחרו ביניהם בצורה תחרותית על פרסים כספיים נכבדים.
בעונה של 2004 ושל 2005 הוא הוחלף במשחק Painkiller, אך ב-2006 חזר להיות המשחק הרשמי.
פרו גיימרים (אנשים המרוויחים כסף מלשחק במשחקי וידאו) רבים צמחו מתוך קהילת המשחק והם בין ותיקי המשחק, כגון: Fatal1ty (ג'ונתן וונדל), av3k, ZeRo4 ועוד.
כפי שצוין לעיל, המשחק מתמקד במשחק מרובה משתתפים ברשת האינטרנט.
השחקן יכול להגדיר לעצמו שם שחקן ומראה חיצוני מתוך שלל דמויות, ששמות חלקן לקוחים ממשחקים אחרים תוצרת id.
כמשחק רשת שפועל על מודל לקוח-שרת, השחקן יכול לבחור עם כניסתו למצב מרובה המשתתפים שרת משחק, כאשר לכל שרת יש את מצב המשחק שלו, וכמה משתתפים הוא מכיל.
קצב המשחק מאוד מהיר, מה שנותן דגש מאוד גדול על זריזות ידיים ומחשבה מהירה (ולעיתים חוסר מחשבה) בניגוד למשחקים כמו Counter Strike בו קצב המשחק איטי בהרבה ודורש מחשבה רבה יותר.
כך למשל, שחקן עלול למצוא את עצמו מת משחקן שירה טיל לעברו כאשר הראשון עוד לא הספיק להיכנס למשחק ולבצע צעד.
לכן, השחקן צריך לזוז ללא הפסקה, להשתמש עד מיצוי בארסנל כלי הנשק שלו ולדעת להתחמק מהר.
כמו כן, בחלק מהמפות של המשחק גם יש חלל שצריך להיזהר מליפול לתוכו מה שמוסיף עוד אתגר למשחקיות.
במשחק יש דגש גדול על עניין הגיב – השחתת גופת היריב, לכן בין השחקנים נהוג ששחקן שהרג שחקן אחר וביצע בו גיב (או שחקן ש"גיבגב" מידית שחקן אחר) יחשב כאילו השפיל אותו.
הנשק והחיזוקים במשחק פזורים ברחבי המפה, חלקם קלים להשגה ואילו כלי הנשק ה"כבדים" והחיזוקים החזקים נמצאים במקומות קשים להשגה, ולכן בהרבה מקרים יתחוללו קרבות סביב אותו החפץ.
כלי הנשק שעומרים בפני השחקן הם:
מסור יד – כפפת יד אליה מצורף מסור מסתובב, לרוב השחקן משתמש בה כשאין תחמושת בכלל.
הריגה עם הכפפה הזאת נחשבת הישג.
רובה אוטומטי – הנשק הראשון שהשחקן מקבל, לרוב משתמש בו עד שהוא מוצא משהו חזק יותר.
משגר טילים, שניתן לבצע בו מהלך מיוחד הנקרא "קפיצת טיל" (Rocket jump).
השחקן מכוון את הטיל לרצפה ויורה, והשחקן בעצמו משוגר גבוה יותר.
Railgun – רובה שמשמש כרובה צלפים.
BFG10K – תותח פלזמה, הנשק החזק ביותר במשחק.
הוצג בקוויק 2 אך פעולתו שונה כאן – פעולתו דומה לזו של משגר הטילים, רק יותר מהיר ויותר חזק.
המשחק מציג גם מערכה לשחקן יחיד.
העלילה בו פשוטה: אתה גלדיאטור חלל בידי גזע חייזרי, ועליך להתמודד בזירות שונות נגד יריבים מכוכבים אחרים.
במערכה לשחקן יחיד יש 7 פרקים (Tiers), ובכל אחד מהשישה הראשונים יש 4 מפות: 3 מסוג Free for all, ומפת "בוס" במצב Tournament, וה-Tier השביעי הוא ה"בוס הגדול".
המשחקיות באופן כללי זהה לזו של המשחק מרובה משתתפים, פרט לכך שבמקום להילחם נגד אנשים אמיתיים ברשת האינטרנט, השחקן נלחם נגד בוטים המופעלים על ידי אינטליגנציה מלאכותית, בעלי רמות קושי שונות (מהקל ביותר – I Can Win ועד ל-Nightmare הקשי ביותר) שנעשים יותר ויותר קשים לחיסול מפרק לפרק.
מנוע המשחק, id Tech 3, נחשב חדשני ופורץ דרך כמו רוב מנועי המשחקים תוצרת id.
המנוע היה הראשון שהשתמש במערכת הצללות על ידי סקריפטים, במשטחים רב שכבתיים, שימוש במודלי md3, ובאנימציות vertex.
כמו כן, היו גם חידושים על פני מנועים קודמים: שימוש בפורטלים, מראות, פגיעות קליעים וכן הציג תמיכה תאורטית במצב גוף שלישי.
המנוע היה בסיס טוב לתוספים (מודים) שונים, המפורסמים מהם: Rocket Arena, Urban Terror, DeFraG ו-OpenArena, שהוא רימייק בקוד פתוח המבוססת על הפצת המנוע שנקראת ioquake3. כמו כן, מפתחי משחקים רבים השתמשו במנוע זה לפיתוח משחקים עצמאיים, דוגמת Call of Duty הראשון, Medal of Honor הראשון, ועוד.
אלמנטים מסוימים – כגון פקודות ה־Console – עדיין משמשים סדרות משחקים רבות.
המשחק שוחרר גם לאייפון, למערכת סימביאן ולאנדרואיד עבור טלפונים סלולריים.
קוד המקור של המשחק שוחרר על ידי מפתחת המשחק בשנת 2005, תחת הרישיון הציבורי הכללי של גנו.
Challenge ProMode Arena (בקיצור CPMA) – מוד לצרכים תחרותיים ומדגיש יותר את הצד התחרותי במשחק.
משוחק באופן רשמי בליגות גיימינג מקצועיות ותחרויות Quake רשמיות.
Rocket Arena (בקיצור RA3) – מוד בו כל השחקנים מתחילים עם כל כלי הנשק ומטרתו היא להוציא כמה שיותר שחקנים מחוץ למשחק על ידי הריגתם.
Excessive Plus – מוד שניתן להתאמה אישית רבה ומטרתו העלאת יכולות המשחק לשיאים חדשים.
Urban Terror (בקיצור Q3UT4) – מוד דומה לקונטר סטרייק עם משחקיות מציאותית, כלי נשק מציאותיים וסביבה מציאותית בו יש 2 קבוצות של מחבלים ושוטרים שמנסים לסכל את התוכניות של המחבלים.
המשחק זכה לביקורות חיוביות מאוד.
הביקורת שהתפרסמה באתר GameSpot שיבחה את המשחק על עיצוב השלבים המקורי והחדשני, הגרפיקה המתקדמת והאפקטים שנראים טוב.
אתר IGN ביקר את המשחק על חוסר מקוריות, אבל התרשם לטובה מהעיצוב המושקע ומהמפות.
אתר Eurogamer הגדיר את המשחק כ"מהמם" והתרשם לטובה מגרפיקת התלת מימד החדשנית, ומהמשחקיות המאוזנת והמעניינת של המשחק.
בגלל האלימות הרבה שבו והדם הרב שנשפך, איגוד ESRB דירג את המשחק לגילאי 17+ (דירוג M) וכך עשו גם ארגוני דירוג ובקרת הורים אחרים.
הכותר האחרון בסדרת Quake נכון לעכשיו.
זהו בעצם משחק מבוסס Quake 3 שפותח על ידי חברת id כמשחק דפדפן.
הוכרז בכנס QuakeCon של שנת 2007, שוחרר ב-2010 באופן רשמי, ומציג תכונות חדשות לצד המשחקיות הישנה והטובה של Quake 3.
"Q Who" הוא הפרק ה-16 של העונה השנייה של תוכנית הטלוויזיה "מסע בין כוכבים: הדור הבא", והפרק ה-42 מתוך סך כל פרקי הסדרה.
פרק זה היה מועמד לשלושה פרסי אמי וזכה בשניים מתוכם: עריכת הסאונד הטובה ביותר ועיבוד הסאונד הטוב ביותר.
הישות הכל-יכולה המכונית "קיו" משליכה את צוות האנטרפרייז אל המפגש הראשון וההרסני שלהם עם הגזע הקיברנטי הכובש הידוע בשם "הבורג".
קפטן ז'אן לוק פיקארד, בעת בדיקה שגרתית על צוות האנטרפרייז-D, מוצא את עצמו פתאום במעבורת עם קיו מאייש את ההגאים.
פיקארד מסרב לשוחח עם קיו ודורש כי יחזירו אל האנטרפרייז.
קיו משגר את שניהם אל "10-קדמי", ובכך מפתיע את יתר הצוות.
גאינן מתעמתת עם קיו, שהופך נסער ונאלץ לחשוף את הסיבה לכך שהוא הגיע אל האנטרפרייז – על מנת להצטרף לצוות שלו ולחקור את הגלקסיה.
פיקארד דוחה את ההצעה של קיו, גם כאשר קיו טוען שיש ישויות חזקות הרבה יותר מאשר האויבים של הפדרציה (רומולאנים, קלינגונים).
מאחר שיהירותו של פיקארד מרגיזה אותו, קיו שולח את האנטרפרייז מרחק של 7,000 שנות אור ברחבי הגלקסיה, לאזור שמעולם לא נחקר בחלל, ולאחר מכן נעלם.
לוטננט-קומנדר דאטה מדווח כי תחנת החלל הקרובה ביותר נמצאת במרחק של למעלה משנתיים במהירות עיוות מרבית.
גאינן הנסערת מזהירה את פיקארד ומייעצת לו להגדיר מסלול חזרה הביתה באופן מיידי, אולם פיקארד סקרן לחקור את האזור החדש.
הם מגלים כוכב לכת סמוך, משולל מכל אלמנטים תעשייתיים או מכניים, בדומה לכמה מאחזים שראו בעבר הקרוב, בסמוך לאזור הגבול המפורז של הפדרציה עם הרומולאנים (הפרק "The Neutral Zone").
הם פוגשים בספינת חלל בצורת קובייה, שגדולה משמעותית יותר מאשר האנטרפרייז, אך לא מצליחים ליצור קשר עם הצוות שלה.
גאינן מזהירה את פיקארד כי הספינה שייכת לגזע קיברנטי המכונה "הבורג", שבני-עמה נתקלו בהם לראשונה לפני כמאה שנה, והותירו מהם ניצולים מעטים, הפזורים ברחבי הגלקסיה, ופעם נוספת היא דוחקת בפיקארד שיעזוב את המקום מיידית.
למרות שפיקארד מורה על הפעלת המגינים של הספינה, בורג בודד מצליח לשגר עצמו אל סיפון ההנדסה ומנסה להתממשק עם מערכות המחשב של האנטרפרייז.
לוטננט וורף ואנשי צוות הביטחון שלו מנסים לעצור את הבורג, ונאלצים לירות עליו בפייזר ולהרוג אותו, אולם מיד לאחר מכן בורג שני חודר אל הספינה, כשהוא מצויד במגן עמיד לפייזר.
הבורג השני משלים את המשימה שלו, וחוזר לספינה שלו.
זמן קצר לאחר מכן, הבורג יוצרים קשר עם האנטרפרייז ודורשים את כניעתם.
כאשר קפטן פיקארד מסרב, הבורג משתמשים בנשק אנרגיה כדי לחתוך אל תוך חלק הצלחת של האנטרפרייז, וכתוצאה מכך – 18 אנשי צוות נהרגים.
פיקארד מורה להשיב אש, ונדמה כי הצליחו להשבית את ספינת הבורג במטח הראשון.
קומנדר ויליאם רייקר לוקח איתו צוות, ויחד הם משוגרים אל תוך קוביית הבורג כדי ללמוד יותר על האויב החדש הזה.
הם מוצאים שהבורג, מיזוג של מינים וגזעים רבים, פועלים באמצעות "מוח כוורת", בלי שום תחושה של אינדיבידואליות, וכי ציוד קיברנטי מושתל בגופה זמן קצר לאחר לידה.
כאשר הצוות מגלה כי הבורג עדיין פעילים, אך מיקדו את תשומת הלב שלהם על תיקון הנזק שנגרם על ידי האנטרפרייז, פיקארד מורה לצוות לחזור משם, ומורה על מסלול הביתה, במהירות עיוות מרבית.
בתגובה, ספינת הבורג מתעוררת ומתחילה במרדף אחרי האנטרפרייז, אט-אט מתקרבת אליה יותר ויותר ומדביקה אותה.
קיו מופיע על גשר הפיקוד, מזהיר את פיקארד שהבורג לעולם לא יפסיקו את מרדפם אחרי האנטרפרייז.
פיקארד מודה בטעות בשיקול דעת, ומבקש מקיו עזרה.
קיו נענה לבקשתו של פיקארד, ומחזיר את האנטרפרייז למקומה הקודם האחרון בחלל הפדרציה.
פיקארד, על אף היותו אסיר תודה לקיו על הלקח שלימד ועל העזרה שהעניק, מותח ביקורת על קיו שאיפשר ל-18 מאנשי הצוות למות.
קיו נעלם, לא לפני שהוא מזהיר את פיקארד כי הפדרציה צריכה להיות מוכנה להתמודד עם איומים כמו הבורג.
בעוד האנטרפרייז נמצאת בדרכה לתחנת חלל לצורך תיקונים, גאינן ופיקארד יושבים לשחק שחמט, ודנים באירועים שזה עתה התרחשו.
גאינן מסבירה לפיקארד כי בעתיד, האנושות אולי תהיה מסוגלת לתקשר עם הבורג, אולם לעת עתה היא תיראה כלא יותר מחומר גלם עבורם.
גאינן מזהירה את פיקארד כי עכשיו, מאחר שהבורג מודעים לקיומה של הפדרציה, הם בהחלט יגיעו.
פיקארד מהרהר שאולי קיו עשה את הדבר הנכון, מהסיבות הלא נכונות, בכך שהקדים את המפגש הראשון של צי הכוכבים עם הבורג, שכן עתה הם יהיו מוכנים טוב יותר למה שמצפה להם בהמשך דרכם, אי שם בגלקסיה.
הסצנה שבה ספינת החלל של הבורג מתקנת את עצמה נוצרה על ידי מחלקת האפקטים החזותיים, בכך שהם בנו מודל של פני השטח של ספינת הבורג, ולאחר מכן חשפו את הפלסטיק למבער במהלך הצילומים.
החומרים שצולמו הוקרנו בכיוון הפוך, כדי לדמות את התיקון.
Quake Engine (מנוע המשחק Quake, ידוע גם בשמות id Tech או id Tech 2.0) הוא מנוע משחק שפותח ב-1996 על ידי id Software עבור המשחק Quake.
המנוע היה הראשון שהציג רינדור תלת-ממד בזמן אמת (מה שנקרא "תלת־ממד 'אמיתי'") המנוע היה בסיס טוב למנועי הדורות הבאים ששימשו את משחקי id הבאים, דוגמת Quake 2, Quake 3: Arena ועוד, וכן לשלל מודים ומנועי משחק אחרים דוגמת GoldSrc, ששימש את Half-Life.
רוב הפיתוח של המנוע נעשה על ידי ג'ון קארמק, אם כי המתכנת מיכאל אברש עזר לו בפיתוח אלגוריתמים והתאמה לשפת מכונה.
מאוחר יותר המנוע שודרג משמעותית כדי שישרת את המשחק Quake 2, ונקרא id Tech 2.
המנוע היה הראשון מבית איד, ובין הראשונים בכלל, שהציג רינדור תלת-ממד בזמן אמת, בכך שבניגוד למנוע הישן ששירת את DOOM בו היה שימוש בספרייטים כדי ליצור את הסביבה והמודלים התלת־ממדיים, בנה את תצוגת התלת־ממד באמצעות פוליגונים שמאפשרים מראה הרבה יותר ריאליסטי.
בכך, העומס שנדרש מהמעבד ומהמעבד הגרפי כדי להציג את הגרפיקה פחת בצורה משמעותית, וכדי להציג את המנוע בצורה מיטבית היה מספיק "רק" במעבד במהירות 55MHz.
עורך המפות עוצב כתוכנה לעיצוב תלת-ממדי, שבו נעשה שימוש במברשות וכלי עריכה שונים כדי ליצור אובייקטים גרפיים על גבי המפה.
כמו כן, המנוע הציג יכולת לחשב מקומות מוארים ומוצללים מראש בתלות באזור הרצוי, טכנולוגיה שהשתמשו בה הרבה משחקי תלת־ממד עד למנוע דום 3 שהציג את טכנולוגיית ההצללה וההארה המאוחדת.
המנוע גם הציג טכניקה להצגה הדרגתית של חלקים מרוחקים במפה (הכוונה היא שאזורים מרוחקים מהשחקן יראו באופן מטושטש או כדי להפחית את העומס הגרפי, וכן טכניקות שונות שמטרתן הייתה להאיץ את תהליך הרינדור ומניעת יצירה מחדש של טקסטורות או מודלים שרונדרו כבר.
המנוע השתמש בטכניקת הצללה ייחודית עבור המודלים התלת־ממדיים הנעים, בעוד שעבור הטקסטורות והמודלים הסטאטיים נעשה שימוש במפת-תאורה (Lightmap).
המנוע, שתוכנן לרוץ באמצעות האצת תוכנה מותאמת ל־DOS ולWindows בנפרד, היה גם הראשון שהציג גם האצה מבוססת-חומרה שהטילה את העיבוד הגרפי על כרטיס המסך ולא רק על המעבד המרכזי.
עבור כך הם השתמשו בממשק פריסת התצוגה OpenGL, שעל בסיסו פותחו גם המנועים הבאים תוצרת id.
בנוסף לחידושים הגרפיים, המנוע הציג יכולות מתקדמות לשליטה בתנועות השחקן בשילוב המקלדת והעכבר.
Quake היה המשחק תלת־ממד הראשון מבית id שהציג יכולת קפיצה.
כמו כן נוספה האפשרות של מבט חופשי באמצעות העכבר לכל הכיוונים וכן האפשרות לכוון ולירות באופן ידני על אויבים שנמצאים מעל השחקן או מתחתיו, מה שהוסיף לתחושת הריאליזם.
(בניגוד לדום, שם הכיוון היה אוטומטי לאויב לא משנה אם הוא נמצא מעל השחקן או מתחתיו ואף בלי שום צורך להזיז את העכבר ממש לכיוונו)
מבחינת מצב מרובה משתתפים, המנוע תמך בשני מצבי משחק: Co-op וקרב "כולם על כולם" (Deathmatch) אם כי פותחו מודים צד שלישי שהוסיפו עוד מצבי משחק.
המשחקים יכלו להתקיים דרך האינטרנט או דרך רשת מחשבים פנימית (LAN).
המנוע השתמש לשם כך במודל לקוח-שרת, שאפשר הקמה של שרתים ביתיים וגם שרתי משחק ייעודיים.
מודל זה שוכלל ושודרג במנועים הבאים וכן ביתר גלגוליהם.
ב-21 בדצמבר 1999, שוחרר קוד המקור של המנוע לציבור הרחב תחת הרישיון הציבורי הכללי של גנו, מה שאפשר יצירת מודים ואף מנועים שלמים עצמאיים שפותחו על בסיס מנוע Quake.
Darkplaces - מנוע שמשתמשים בו בעיקר ליצירת גרסאות ומודים באיכות גבוהה למשחק
GoldSrc - המנוע שפותח על ידי Valve לשימוש במשחק Half-Life, וכן הגלגול המפורסם שלו - מנוע Source
Twilight Engine - ששם דגש על ביצועים מהירים ביותר
המשחקים שנבנו על מנוע זה באו ללא תוכנה ביתית לעריכת מפות תוצרת id, אולם Valve Hammer Editor שנבנתה עבור Half-Life מאפשרת גם בניית מפות למשחקי Quake הראשון והשני.
Quad Small Form-factor Pluggable (ראשי תיבות: QSFP) הוא משדר/מקלט קומפקטי הניתן להחלפה חמה המשמש לתקשורת נתונים.
QSFP משמש לממשק חומרה לסיבים אופטיים ולכבלי נחושת של אתרנט.
QSFP מיוצר בצורת תקן התומכת בהעברת קצבים מ-4x10 גיגה בייט/שנייה ואילך.
מפרט החומרה מתפתח עם הזמן, ונכון למאי 2013, המהירות המקסימלית האפשרית עומדת על 4X20 גיגה בייט בשנייה.
ה-QSFP תומך באתרנט, ערוץ סיב אופטי, InfiniBand ו-Synchronous optical networking תוך יכולת למגוון מהירויות.
משדרי-מקלט מסוג +QSFP מתוכננים לסטנדרטים של Serial Attached SCSI, אתרנט במהירויות של 40 גיגה בייט/שנייה, Quad data rate (40 גיגה/שנייה), Fourteen data rate (56 גיגה/שנייה) ועוד.
דגמי ה-QSFP מגדילים את דחיסות הפורטים עד פי 4 ביחס לדגמי SFP.
ל-QSFP ישנם 38 פינים כאשר 4 מהם משמשים לשידור בקצב מהיר ואילו 4 משמשים לקליטה בקצב מהיר.
טכנולוגיית QSFP28 מאפשרת מהירות של 4X28 גיגה ביט בשנייה.
QSW-06 (בסינית: 微声手枪, פין-ין: Wéishēng Shǒu Qiāng, תרגום: "אקדח מושתק (מילולית: מוגבל)") הוא אקדח חצי-אוטומטי מושתק.
הוא נמצא בשימוש צבא השחרור העממי של סין וכן בכמה יחידות משטרתיות סיניות.
QSW-06 מבוסס על האקדח החצי-אוטומטי QSZ-92, ומיועד להחליף את האקדח המושתק הקיים בשירות, QSW-67.
הייצור שלו החל בשנת 2006.
משקל - פחות מקילוגרם אחד
אורך קנה - 120 מילימטר
Qlik (בעבר QlikTech) היא חברת תוכנה המפתחת ומשווקת תוכנה לבינה עסקית.
מטה החברה ממוקם בראנדור, שבפנסילבניה, ארצות הברית.
החברה קמה ב-1993 בלונד שבשוודיה, ופיתחה תוכנת בינה עסקית למחשבים אישי בשם QlikView - (Quality, Understanding, Interaction Knowledge).
בתחילה פעלה בעיקר בשוודיה, אך ב-2004 קרן JVP הישראלית וקרן אקסל פרטנרס האמריקאית השקיעו 12.5 מיליון דולר בחברה, במטרה לפתח ולהרחיב את עסקי החברה לשווקים בינלאומיים.
מטה החברה עבר לארצות הברית
והחברה הפכה לשחקן משמעותי בשוק הבינה עסקית תוך שנים ספרות.
החברה הונפקה ב-2010 בנאסד"ק (סימול: Qlik) והגיעה במהרה לשווי של מעל 2 מיליארד דולר.
ב-2016 נמכרה החברה בכ-3 מיליארד דולר לקרן ההשקעות תומאס בראבו ונמחקה מהמסחר בבורסה.
החברה מיוצגת בישראל, מאז שנת 2000, על ידי "QlikView ישראל", חברת בת של חילן.
בפברואר 2019, רכשה קליק את חברת התוכנה הישראלית אטיוניטי תמורת 560 מיליון דולר.
אטיוניטי הוקמה בשנת 1988 על ידי אריה גולן ואייק שגיא ופיתחה מוצר הפותר בעיות של תקשורת בין מסדי נתונים.
בשנת 1993 הונפקה בבורסת הנאסד"ק.
לאחר שנקלעה לקשיים נרכשה השליטה בחברה בשנת 2003 על ידי שמעון אלון ורון צוקרמן, תמורת 7 מיליון דולר.
QZSS (ראשי תיבות של: Quasi-Zenith Satellite System, ביפנית: 準天頂衛星システム) היא קונסטלציית לווייני ניווט יפנית בעלת ארבעה לוויינים, המשמשים כתמסורת זמן מדויק וכמערכת אוגמנטציה עבור GPS לטובת קליטה לוויינית ביפן ובאזורים סמוכים.
הלוויין הראשון "מישיביקי", שוגר בהצלחה ב-11 בספטמבר 2010. בתחילה, סטטוס מבצעי תוכנן ל-2013. במרץ 2013 משרד הקבינט של יפן הודיע על הרחבה של QZSS משלושה לארבעה לוויינים.
החוזה בסך 526 מיליוני דולרים עם מיצובישי אלקטריק לבניית שלושת הלוויינים הושלם עד סוף 2017.
שירותי QZSS בקונסטלציה של ארבעה לוויינים היו זמינים באופן ניסיוני החל מ-12 בינואר 2018, והחלו לפעול באופן רשמי ב־1 בנובמבר 2018. מתוכננת הרחבה של הקונסטלציה לשבעה לוויינים, שתרחיב את יכולות השירות של הלוויינים ותשפר אותן.
קונסטלציית ארבעת הלוויינים מורכבת מלוויין אחד במסלול גאוסטציונרי ושלושה לוויינים במסלול גאוסינכרוני נטוי שאינו גאוסטציונרי.
שלושת הלוויינים הללו נמצאים בהפרש זווית של 120 מעלות אחד מהשני כך ששלושתם נמצאים בהפרשים אחידים.
דבר זה מייצר רציפות כיסוי בזווית של לפחות 60 מעלות מעל האופק באזור יפן.
כל השיגורים עד 2021 בוצעו תוך שימוש במשגר H-IIA ממרכז החלל טנגשימה.
"Qami" (בעברית: "רוח") הוא השיר שייצג את ארמניה באירוויזיון 2018 שהתקיים בליסבון, פורטוגל.
השיר בוצע על ידי הזמר סוואק חנגיאן, הולחן על ידי חנגיאן עצמו, ונכתב על ידי אנה מלואיאן ואנה דניאליאן בעזרתו.
השיר נבחר ב-25 בפברואר 2018 בתחרות "Depi Evratesil 2018" ששודרה בערוץ AMPTV1 והיוותה את הקדם הארמני.
השיר לא העפיל לשלב הגמר של תחרות האירוויזיון.
Q הוא כינוי לדמות בדיונית בסדרת סרטי וספרי ג'יימס בונד.
שמו האמיתי מוזכר פעם אחת בספרים: רב-סרן רותרויד.
Q משמש כראש "ענף Q" - חטיבת המחקר והפיתוח הבדיונית של שירות הביטחון החשאי הבריטי.
דמות זו ידועה בשל המוטיב הסדרתי בסרטים שבמסגרתו Q מתדרך את בונד לפני כל פעילות מבצעית.
בתדריכים אלו, Q מציג לבונד את האמצעים הטכנולוגיים שישמשו אותו במהלך המבצע.
Q הופיע ב-21 מתוך 24 סרטי הסדרה.
הדמות הופיעה גם בהפקות שאינן רשמיות, כגון הסרט "לעולם אל תאמר לעולם לא".
בנובלות של איאן פלמינג הדמות כמעט ואינה מופיעה, אלא רק בספרים של סופרים מאוחרים יותר.
לאורך השנים גילמו את Q שחקנים שונים.
בסרט הראשון בסדרה, "ד"ר נו", אשר יצא לאקרנים בשנת 1962, מגלם את Q השחקן פיטר ברטון.
בשנים 1963–1999 גילם את Q השחקן הוולשי דזמונד לואלין.
הוא נבחר לתפקיד לאחר שברטון לא יכול להתפנות להמשך הסרטים.
לואלין שיחק ב-17 סרטים – האחרון שבהם, "העולם אינו מספיק", יצא לאקרנים מעט לפני מותו של לואלין.
בסרט זה, Q מציג בפני בונד את דמותו של ג'ון קליז, R, כיורשו המיועד.
קליז החליף את לואלין לאחר מותו בסרט "למות ביום אחר".
בנובמבר 2011 נודע כי השחקן בן וישו הוא שיגלם את הדמות בסרט "סקייפול".
וישו, אשר היה באותה העת כבן 31, הוא הצעיר ביותר שגילם את הדמות.
הוא גילם את Q גם בסרטים "ספקטר" ו"לא זמן למות".
Quake Champions ("אלופי קווייק") הוא משחק פעולה בסגנון יריות גוף ראשון.
המשחק פותח על ידי חברת id Software והופץ על ידי חברת Bethesda למחשב האישי בלבד כחלק מסדרת Quake הנודעת.
בהיותו הכותר החמישי המרכזי של הסדרה, אחרי Quake 4 ששוחרר בשנת 2005, המשחק מתרכז במשחק מרובה משתתפים ברשת האינטרנט, בדומה ל-Quake 3: Arena.
מאז אוגוסט 2018, המשחק עבר למודל חינמי (Free 2 play).
Quake Champions תואר על ידי המפתחים כ "משחק Arena shooter תחרותי מבוסס דמויות" ואכן, המשחקיות שלו הושפעה רבות מזו של קודמו המוצלח Quake 3 ושל הגרסה המחודשת שיצאה לו, Quake Live, כאשר ההשפעה האומנותית הגיעה בעיקרה מהמשחק Quake הראשון.
המשחק מציג מגוון רחב של דמויות, חלקן הוצגו במשחקים קודמים של איד וחלקן חדשות, והחידוש הגדול במשחקיות הגיע מכך שכל דמות (שנקראת בז'רגון המשחק "אלוף", "Champion") ישנן יכולות מיוחדות, בדומה לרעיון שהוצג במשחקים כמו Overwatch.
לכל אלוף יש שני סוגים של יכולות מיוחדות, יכולות פאסיביות (לפחות אחת) המשפיעות על השחקן לאורך כל המשחק, ויכולת אחת אקטיבית, שנמשכת לכל היותר מספר שניות ובעלות זמן השהייה של בין 30 ל-45 שניות.
כדי לאזן את כוחותיהן של היכולות בשדה הקרב, המשחק תוכנן כך שגם ליכולות המיוחדות יהיו אמצעי התגוננות שונים ועל השחקנים המשחקים באותה הקבוצה לגלות איזה אלופים עובדים בצורה הטובה ביותר ביחד וכיצד להתגונן מפני האלופים של הקבוצה היריבה.
בדומה ליתר המשחקים בסגנון, המשחק שם דגש רב גם על כישורי המשחק של השחקן ואל לו להסתמך רק על היכולות המיוחדות של האלוף שברשותו.
מצבי המשחק מגוונים, והם כוללים מצב "כולם על כולם", קרב בקבוצות, דו-קרב, וכן שלל מצבי "ארקייד" כמו InstaGib, Sacrifice, Hot Rockets ועוד.
עם יציאת המשחק היו זמינים יותר מתריסר אלופים, חלקם מקוריים וחלקם הוצגו במשחקים קודמים.
עם הזמן התווספו עוד אלופים כאשר חלקם מגיעים מסדרות משחקים אחרות של איד, לאו דווקא מסדרת Quake.
+שםמבוסס עליכולת אקטיביתיכולות פאסיביותAnarkiQuake 3: Arenaמזריק לעצמו חומר המחדש את נקודות החיים שלו.שליטה טובה יותר בזמן תנועה באוויר.Athena -חבל עם וו תפיסה המתחבר לקירות ומאפשר לעקוף מכשולים.קפיצה טובה יותר.B.J.
כאשר יצאה גרסת הגישה המוקדמת, השחקן היה נדרש לקנות אותו ולאחר קניית המשחק כלל הדמויות ומצבי המשחק נהיו זמינים.
ב-10 באוגוסט 2018, המשחק עבר למודל בו המשחק עצמו ניתן בחינם, יחד עם הדמות Ranger כברירת מחדל, והדמות Scalebearer שהייתה נפתחת אחרי שהשחקן היה מסיים את ה-Tutorial.
כדי לפתוח את יתר הדמויות, השחקן נדרש לקנות חבילת הרחבה על מנת לקבל גישה לכלל הדמויות לצמיתות, או לשחק מספיק זמן במטרה לצבור נקודות שאיתן אפשר "להשאיל" אלוף לזמן מצומצם.
בכך, המשחק משלב אספקטים של משחק חינמי יחד עם משחק בתשלום.
ניתן גם לקנות ערכות למתחיל המכילות מספר מצומצם של דמויות, וכן לקנות Loot boxes מהן ניתן להשיג פריטים קוסמטיים.
בשלבים המוקדמים של הפיתוח, שהחל עוד בשנת 2013, המשחק היה ידוע תחת השם "פרויקט לאבקראפט".
אף על פי שהמפתחים אכן שאבו השראה מאופן פיתוחו של דום 2016, הם השתמשו במנוע ייחודי פרי פיתוחן של איד ושל Saber, ולא במנוע id Tech 6 ששימש את דום.
טים ווילץ, מנכ"ל איד, הסביר כי הסיבה שבחרו לא להשתמש בסוף במנוע של דום הייתה מפני שב-Quake אין צורך בהרבה תכונות שיש בדום, למשל התמיכה ב-Vulkan API, מציאות מדומה, SnapMap ותמיכה במודים שפותחו עבור דום.
את המוזיקה למשחק הלחינו אנדרו הולשולט וכריס ורנה.
הולשולט היה ידוע קודם לכן כמלחין של המוד Brutal Doom שיצא לדום המקורי, וכן על הרימייק שיצא בשנת 2013 למשחק Rise of the Triad.
ורנה הוא מוזיקאי ותיק ומוערך בתחום הרוק והמטאל, ששימש כמתופף של ניין אינץ' ניילז ומרילין מנסון, וכן עבד על מספר פרויקטים נוספים בשיתוף פעולה עם איד וביניהם הלחנת הפסקול למשחקים דום 3 ו-Quake 4.
המשחק הוצג בתערוכת E3 של 2016 ונכנס לשלב בטא סגורה באפריל 2017. מאוחר יותר באותה השנה, הוצגו שני גיבורים חדשים: בי.
בלאזקוביץ' מסדרת Wolfenstein שהוצג בתערוכת E3 שהתקיימה ביולי 2017, ודום סלייר (גיבור משחקי דום) שהוצג חודש לאחר מכן, באוגוסט 2017, עם השקת גרסת ה"גישה המוקדמת" (Early Access) של המשחק.
המשחק יצא בתצורת Free to play ב-10 באוגוסט 2018, כאשר בת'סדה הכריזו כי המשחק יעבוד על מודל Loot boxes אך בדצמבר באותה השנה הם הכריזו כי הם יעברו למודל תשלום של Battle pass כאשר ה-Loot boxes יהיו זמינות עבור פריטים קוסמטיים בלבד.
המשחק זכה בתואר "בחירת המעריצים" למשחקי פעולה בטקס פרסי Gamers' Choice Awards, ובפרס "משחק הפעולה של השנה" מטעם Titanium Awards.
Qinetiq Mercator 1 היא מערכת חישה מרחוק בריטית/בלגית המשתמשת בגרסה של כלי הטיס הבלתי מאויש (UAV) של Qinetiq Zephyr High Altitude Long Endurance כפלטפורמה.
כלי הסיור תוכנן על ידי מכון המחקר הבלגי VITO.
המל"ט נועד לספק חישה מרחוק לניהול שיטפונות, הקלה על אסונות, איתור שריפות ולניטור סביבתי וחקלאי.
QSI (ראשי תיבות באנגלית: Quality Schools International) הוא ארגון של בתי ספר בינלאומיים ללא מטרות רווח המציעים חינוך בשפה האנגלית, במספר מדינות באירופה, אסיה, אפריקה, המזרח התיכון ואמריקה.
בית הספר הראשון ששימש כבסיס לארגון נוסד בשנת 1971 והארגון נוסד בשנת 1991. המטה העולמי של הארגון ממוקם במלטה.
מייסדי הארגון ונשיאיו השותפים הם ג'ים גילסון ודואן רוט.
בתי ספר של הארגון מוסמכים על ידי האגודה למכללות ובתי ספר של מדינות התיכון (MSA).
הארגון חבר באיגוד בתי הספר במרכז ומזרח אירופה.
בתי הספר של הארגון משמשים כמרכזי בדיקות של מבחני הערכה לימודית.
הארגון מציע בגרות בינלאומית בחלק מבתי הספר שלו.
מחלקת המדינה של ארצות הברית מעניקה מימון וסיוע לארגון.
QSI נוסד מתוך בית הספר הבינלאומי צנעא, שנוסד בתימן בשנת 1971 על ידי ג'ים גילסון.
בשנת 1991, ייסד גילסון את הארגון יחד עם דואן רוט.
בשנת 1991, נוסד בית הספר השני של הארגון, בטירנה שבאלבניה.
ב-1992, נוסד בית הספר השלישי של הארגון בקייב ובשנת 1993, נוסדו עוד שני בתי ספר בינלאומיים מטעם הארגון, באלמטי ובמינסק.
בשנת 1994, נוסדו עוד ארבעה בתי ספר מטעם הארגון ובשנת 1995, נוסדו עוד שני בתי ספר, בטביליסי ובירוואן.
בשנת 1996, נוסדו בתי הספר בסקופיה ובקישינב, בשנת 1997, נוסד בית הספר בסרייבו וב-1999, נוסד בית הספר בג'והאי שב.
בשנת 2000, נוסד בית הספר בתאילנד, בעיר פוקט.
בשנת 2001, נוסד בית הספר בשנג'ן, בשנת 2002, נוסד בית הספר השלישי ברפובליקה העממית של סין, בצ'נגדו ובשנת 2004 נוסדו עוד שלושה בתי ספר, בדונגגוואן, בדושנבה ובאל טיגרה שבוונצואלה.
בשנת 2005, נוסדו עוד ארבעה בתי ספר בינלאומיים של הארגון ובשת 2006, נוסד בית הספר בפודגוריצה.
בתי הספר באטירו שבקזחסטן ובמוסטה שבמלטה נוסדו בשנת 2007. בשנת 2011, נוסד בית הספר בבלמופן ובשנת 2012, נוסדו שלושה בתי ספר, בקוטונו, בפאפה ובשן-יאנג.
בשנת 2015, נוסדו בתי הספר במינסטר ובפרישטינה.
בשנת 2016, נוסד בית הספר בג'יבוטי.
בית הספר האחרון שנוסד מטעם הארגון נוסד בשנת 2018, בפרמריבו, בירת סורינאם.
נכון לשנת 2021, הארגון מפעיל 35 בתי ספר ב-29 מדינות וכן בית ספר מקוון אחד, שנקרא Quality Virtual School .
בבתי הספר של הארגון לומדים מעל 6,500 תלמידים המגיעים מלמעלה מ-125 לאומים שונים.
באירופה, הארגון מפעיל בתי ספר באלבניה, בבלארוס, בבוסניה והרצגובינה, בגרמניה, בהונגריה, באיטליה, בקוסובו, במקדוניה הצפונית, במלטה, במולדובה, במונטנגרו, בסלובקיה ובאוקראינה.
באסיה, הארגון מפעיל בתי ספר ברפובליקה העממית של סין, במזרח טימור, בקזחסטן, בקירגיזסטן, בטג'יקיסטן, בתאילנד, בטורקמניסטן ובווייטנאם.
במדינות הקווקז מפעיל הארגון בתי ספר בארמניה, באזרבייג'ן ובגאורגיה.
באפריקה, הארגון מפעיל בתי ספר בבנין ובג'יבוטי.
באמריקה, הארגון מפעיל בתי ספר בבליז, בסורינאם ובוונצואלה.
Qualtrics היא חברת תוכנה אמריקאית לניהול חווית משתמש.
תוכנות לניהול חוויות משתמשים אוספות משוב מקהל ספציפי ומייצרות תובנות והמלצות לפעולות.
לחברה מטה משותף בסיאטל, וושינגטון ובפרובו, יוטה בארצות הברית.
החברה הוקמה ביוטה בשנת 2002 על ידי בני המשפחה סקוט סמית', ריאן סמית', ג'ארד סמית' וסטיוארט אורגיל.
מנכ"ל החברה, נכון לשנת 2018, הוא ריאן סמית'.